b'\n_START_ARTICLE_\nFayev komet\n_START_SECTION_\nOdkritje\n_START_PARAGRAPH_\nFayev komet so prvi\xc4\x8d opazili 23. novembra, vendar je slabo vreme onemogo\xc4\x8dalo njegovo potrditev vse do 25. novembra. Po svetlosti je bil tako slaboten, da je pre\xc5\xa1el prison\xc4\x8dje en mesec pred odkritjem. Gibanje v bli\xc5\xbeini Zemlje je omogo\xc4\x8dilo njegovo odkritje. Nem\xc5\xa1ko-ruski astronom Friedrich Georg Wilhelm von Struve je poro\xc4\x8dal, da je bil komet viden tudi s prostim o\xc4\x8desom na koncu novembra. Za manj\xc5\xa1e daljnoglede pa je bil viden do 10. januarja 1844, za ve\xc4\x8dje pa do 10. aprila 1844.\n_START_SECTION_\nZna\xc4\x8dilnosti in opazovanja\n_START_PARAGRAPH_\n\xc5\xa0kotski astronom Thomas James Henderson (1798\xe2\x80\x931844) je izra\xc4\x8dunal, da novi komet spada med kratkoperiodi\xc4\x8dne komete z obhodno dobo pribli\xc5\xbeno 7,43 let. Francoski astronom in matematik Urbain-Jean Joseph Le Verrier (1811\xe2\x80\x931877) je izra\xc4\x8dunal kometovo lego za leto 1851 in predvidel prison\xc4\x8dje v aprilu 1851. Komet je na\xc5\xa1el zelo blizu predvidene lege angle\xc5\xa1ki astronom James Challis (1803\xe2\x80\x931882). _NEWLINE_V letih 1903 in 1918 kometa niso opazili zaradi slabih pogojev za opazovanje. V letu 2006 je dosegel magnitudo 9.'